ആടുജീവിതത്തിനായി പൃഥ്വി വീണ്ടും മേക്ക്ഓവറിന് ബ്ലെസി സംവിധാനം ചെയ്യുന്ന ബിഗ് ബജറ്റ് ചിത്രത്തിനായി പൃഥ്വിരാജ് വീണ്ടും വലിയ മേക്ക്ഓവറിന് തയാറെടുക്കുന്നു. അടുത്ത വര്ഷം മാര്ച്ചോടെ ചിത്രത്തിന്റെ പുതിയ ഷെഡ്യൂള് ആരംഭിക്കുന്നതിനാണ് പദ്ധതി. അള്ജീരിയയില് 40 ദിവസത്തെ ചിത്രീകരണമാണ് പ്ലാന് ചെയ്തിരിക്കുന്നത്. അവിടെ നിന്ന് വീണ്ടും ജോര്ദ്ദാനില് എത്തും, അവിടെയും കുറച്ചധികം ദിവസം ഷെഡ്യൂള് ഉണ്ട്. അതിന് ശേഷം ഇന്ത്യയിലെത്തും, ഇവിടെയും ചെറിയ ഒരു ഷെഡ്യൂള് ഉണ്ട് അടുത്തിടെ ഒരു അഭിമുഖത്തില് പൃഥ്വി വ്യക്തമാക്കി. നേരത്തേ ചിത്രത്തിന്റെ ജോര്ദാന് ഷെഡ്യൂളിനായി പൃഥ്വിരാജ് സിനിമയില് നിന്ന് 3 മാസത്തെ ഇടവേളയെടുത്ത് തടി കുറച്ചിരുന്നു. ഈ ഷെഡ്യൂള് പൂര്ത്തായിക്കിയ ശേഷമാണ് കൊറോണ ലോക്ക്ഡൌണിനെ തുടര്ന്ന് പൃഥ്വിക്കും സംഘത്തിനും ജോര്ദാനില് നിന്ന് മടങ്ങാനാകെ വന്നത്. പിന്നീട് പ്രത്യേക വിമാനത്തില് നാട്ടിലെത്തുകയായിരുന്നു. ഇപ്പോള് സിനിമയുടെ 60 ശതമാനം പൂര്ത്തിയാക്കിയിട്ടുണ്ട്. ബെന്യാമിന്റെ പ്രശസ്ത നോവലിനെ ആസ്പദമാക്കി ഒരുക്കുന്ന ചിത്രത്തിന് എ ആര് റഹ്മാനാണ് സംഗീതം നല്കുന്നത്. അമല പോളാണ് നായിക. കെ.യു മോഹനന് ഛായാഗ്രഹണം നിര്വഹിക്കുന്നു. Prithviraj will again go for a makeover for Blessy directorial AaduJeevitham. Next schedule will start on next year in March.